ddrg/super_eurlex huggingface dataset:
Sag T-831/16: Rettens dom af 24. april 2018 — Kabushiki Kaisha Zoom mod EUIPO — Leedsworld (ZOOM) [EU-varemærker — indsigelsessag — ansøgning om EU-ordmærket ZOOM — det ældre EU-figurmærke og det ældre EU-ordmærke ZOOM — relativ registreringshindring — risiko for forveksling — lighed mellem varerne — artikel 8, stk. 1, litra b), i forordning (EF) nr. 207/2009 [nu artikel 8, stk. 1, litra b), i forordning (EU) 2017/1001]]

Rettens dom af 24. april 2018 — Kabushiki Kaisha Zoom mod EUIPO — Leedsworld (ZOOM)

(Sag T-831/16) ( 1 )

»[EU-varemærker — indsigelsessag — ansøgning om EU-ordmærket ZOOM — det ældre EU-figurmærke og det ældre EU-ordmærke ZOOM — relativ registreringshindring — risiko for forveksling — lighed mellem varerne — artikel 8, stk. 1, litra b), i forordning (EF) nr. 207/2009 [nu artikel 8, stk. 1, litra b), i forordning (EU) 2017/1001]]«

Parter

Sagsøger: Kabushiki Kaisha Zoom (Tokyo, Japan) (ved advokat M. de Arpe Tejero)

Sagsøgt: Den Europæiske Unions Kontor for Intellektuel Ejendomsret (EUIPO) (ved A. Folliard-Monguiral, K. Sidat Humphreys og D. Walicka, som befuldmægtigede)

Den anden part i sagen for appelkammeret ved EUIPO og intervenient ved Retten: Leedsworld, Inc. (New Kensington, Pennsylvania, De Forenede Stater)

Sagens genstand

Søgsmål anlagt til prøvelse af afgørelse truffet den 7. september 2016 af Femte Appelkammer ved EUIPO (sag R 1235/2015-5) vedrørende en indsigelsessag mellem Kabushiki Kaisha Zoom og Leedsworld.

Konklusion

1) Afgørelse truffet den 7. september 2016 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 1235/2015-5) vedrørende en indsigelsessag mellem Kabushiki Kaisha Zoom og Leedsworld, Inc. annulleres.

2) I øvrigt frifindes EUIPO.

3) EUIPO betaler sagsomkostningerne.

( 1 ) – EUT C 22 af 23.1.2017.
Sag T-763/16: Rettens dom af 12. april 2018 — PY mod EUCAP Sahel Niger (Voldgiftsbestemmelse — ansatte ved Den Europæiske Unions internationale missioner — tvister vedrørende ansættelseskontrakter — interne undersøgelsesprocedurer — beskyttelse af ofrene i tilfælde af anmeldelse af chikane — ansvar i kontraktforhold)

Rettens dom af 12. april 2018 — PY mod EUCAP Sahel Niger

(Sag T-763/16) ( 1 )

»(Voldgiftsbestemmelse — ansatte ved Den Europæiske Unions internationale missioner — tvister vedrørende ansættelseskontrakter — interne undersøgelsesprocedurer — beskyttelse af ofrene i tilfælde af anmeldelse af chikane — ansvar i kontraktforhold)«

Parter

Sagsøger: PY (ved advokaterne S. Rodrigues og A. Tymen)

Sagsøgt: EUCAP Sahel Niger (Niamey, Niger) (ved advokaterne E. Raoult og M. Vicente Hernandez)

Sagens genstand

Søgsmål støttet på artikel 272 TEUF med påstand om, at EUCAP Sahel Niger tilpligtes at betale en erstatning til sagsøgeren for det tab, som sidstnævnte har lidt som følge af en kontraktmæssig fejl begået af EUCAP Sahel Niger.

Konklusion

1) EUCAP Sahel Niger betaler PY et beløb på 10000 EUR.

2) I øvrigt frifindes sagsøgte.

2) EUCAP Sahel Niger bærer sine egne omkostninger og betaler tre fjerdedele af de af PY afholdte omkostninger.

( 1 ) – EUT C 6 af 9.1.2017.
Sag T-190/16: Rettens dom af 26. april 2018 — Azarov mod Rådet (Fælles udenrigs- og sikkerhedspolitik — restriktive foranstaltninger på baggrund af situationen i Ukraine — indefrysning af midler — liste over de personer, enheder og organer, som er omfattet af indefrysningen af midler og økonomiske ressourcer — opretholdelse af sagsøgerens navn på listen — ret til forsvar — princippet om god forvaltning — magtfordrejning — ejendomsret — frihed til at drive egen virksomhed — åbenbart urigtigt skøn)

Rettens dom af 26. april 2018 — Azarov mod Rådet

(Sag T-190/16) ( 1 )

»(Fælles udenrigs- og sikkerhedspolitik — restriktive foranstaltninger på baggrund af situationen i Ukraine — indefrysning af midler — liste over de personer, enheder og organer, som er omfattet af indefrysningen af midler og økonomiske ressourcer — opretholdelse af sagsøgerens navn på listen — ret til forsvar — princippet om god forvaltning — magtfordrejning — ejendomsret — frihed til at drive egen virksomhed — åbenbart urigtigt skøn)«

Parter

Sagsøger: Mykola Yanovych Azarov (Kiev, Ukraine) (ved advokaterne G. Lansky og A. Egger)

Sagsøgt: Rådet for Den Europæiske Union (ved J.-P. Hix og F. Naert, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Rådets afgørelse (FUSP) 2016/318 af 4. marts 2016 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT 2016, L 60, s. 76) og af Rådets gennemførelsesforordning (EU) 2016/311 af 4. marts 2016 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (EUT 2016, L 60, s. 1), for så vidt som sagsøgerens navn er blevet opretholdt på listen over de personer, enheder og organer, der er omfattet af disse restriktive foranstaltninger.

Konklusion

1) Rådet for Den Europæiske Union frifindes.

2) Mykola Yanovych Azarov betaler sagsomkostningerne.

( 1 ) – EUT C 222 af 20.6.2016.
DA Den Europæiske Unions Tidende C 166/27

Rettens dom af 22. marts 2018 — Popotas mod Ombudsmanden

(Sag T-581/16) (1)

((Personalesag - tjenestemænd - indkaldelse af interessetilkendegivelser - generalsekretær ved Den Europæiske Ombudsmands kontor - udtalelse fra det rådgivende udvalg - ingen hensyntagen til denne udtalelse - tilsidesættelse af udvælgelsesproceduren - åbenbart urigtigt skøn - ligebehandling - princippet om god forvaltningsskik - ansvar))

(2018/C 166/35)

Processprog: græsk

Parter

Sagsøger: Costas Popotas (Luxembourg, Luxembourg) (ved advokaterne V. Christianos og S. Paliou)

Sagsøgt: Den Europæiske Ombudsmand (ved L. Papadias, P. Dyrberg og A. Antoniadis, som befuldmægtigede, bistået af advokat A. Duron)

Sagens genstand

Søgsmål støttet på artikel 270 TEUF med påstand dels om annullation af afgørelsen om udnævnelse af G. til stillingen som generalsekretær ved Ombudsmandens kontor, af Ombudsmandens afgørelse af 9. november 2015 om afslag på de af sagsøgeren indgivne klager over den nævnte afgørelse samt af Ombudsmandens afgørelse om ikke at indbyde sagsøgeren til en samtale, dels om erstatning af det tab, sagsøgeren angiveligt har lidt som følge af disse afgørelser.

Konklusion

1) Den Europæiske Ombudsmand frifindes.

2) Costas Popotas og Den Europæiske Ombudsmand bærer hver deres omkostninger.

(1) EUT C 191 af 30.5.2016. (sag oprindeligt registreret ved Retten for EU-Personalesager under sagsnummer F-10/16 og overført til Den Europæiske Unions Ret den 1.9.2016)
DA Den Europæiske Unions Tidende C 161/47

Rettens dom af 22. marts 2018 — Stavytskyi mod Rådet

(Sag T-242/16) (1)

((Fælles udenrigs- og sikkerhedspolitik - restriktive foranstaltninger på baggrund af situationen i Ukraine - indefrysning af midler - liste over personer, enheder og organer, som er omfattet af indefrysningen af midler og økonomiske ressourcer - opretholdelse af sagsøgerens navn på listen - begrundelsespligt - ulovlighedsindsigelse - proportionalitet - retsgrundlag - åbenbart urigtigt skøn))

(2018/C 161/51)

Processprog: engelsk

Parter

Sagsøger: Edward Stavytskyi (Bruxelles, Belgien) (ved solicitor J. Grayston og advokaterne P. Gjørtler, G. Pandey og D. Rovetta)

Sagsøgt: Rådet for Den Europæiske Union (ved V. Piessevaux og J.-P. Hix, som befuldmægtigede)

Intervenient til støtte for sagsøgte: Europa-Kommissionen (først ved E. Paasivirta og S. Bartelt, derefter ved E. Paasivirta og L. Baumgart, som befuldmægtigede)

Sagens genstand

Påstand nedlagt i henhold til artikel 263 TEUF om annullation af Rådets afgørelse (FUSP) 2016/318 af 4. marts 2016 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT 2016, L 60, s. 76) og af Rådets gennemførelsesforordning (EU) 2016/311 af 4. marts 2016 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (EUT 2016, L 60, s. 1), for så vidt som sagsøgerens navn er blevet opretholdt på listen over personer, enheder og organer, der er omfattet af disse restriktive foranstaltninger.

Konklusion

1) Rådet for Den Europæiske Union frifindes.

2) Edward Stavytskyi bærer sine egne omkostninger og betaler de af Rådet for Den Europæiske Union afholdte omkostninger.

3) Europa-Kommissionen bærer sine egne omkostninger.

(1) EUT C 270 af 25.7.2016.
DA Den Europæiske Unions Tidende C 161/48

Rettens dom af 22. marts 2018 — HJ mod EMA

(Sag T-579/16) (1)

((Personalesag - midlertidigt ansatte - ingen forlængelse af en tidsbegrænset kontrakt - artikel 8, stk. 1, i ansættelsesvilkårene - ændring af en tidsbegrænset kontrakt til en tidsubegrænset kontrakt - åbenbart urigtigt skøn - omsorgspligt - begrundelsespligt - retten til at blive hørt - bedømmelsesrapport - begrundelsespligt - åbenbart urigtigt skøn))

(2018/C 161/53)

Processprog: fransk

Parter

Sagsøger: HJ (ved advokaterne L. Levi og A. Blot)

Sagsøgt: Det Europæiske Lægemiddelagentur (EMA)

Sagens genstand

Søgsmål støttet på artikel 270 TEUF med påstand dels om annullation af sagsøgerens bedømmelsesrapport for perioden fra den 16. februar til den 31. december 2014, af EMA’s afgørelse af 1. april 2015 om ikke at forlænge sagsøgerens kontrakt som midlertidigt ansat og af de to afgørelser af 26. oktober 2015 om afslag på sidstnævntes klager over disse retsakter, dels om tildeling af erstatning for det tab, sagsøgeren angiveligt har lidt.

Konklusion

1) Det Europæiske Lægemiddelagentur frifindes.

2) HJ betaler sagsomkostningerne.

(1) EUT C 145 af 25.4.2016 (sag oprindeligt registreret ved EU-Personaleretten under sagsnr. F-8/16 og overført til Den Europæiske Unions Ret den 1.9.2016).
DA Den Europæiske Unions Tidende C 152/27

Rettens dom af 15. marts 2018 — Naviera Armas mod Kommissionen

(Sag T-108/16) (1)

((Statsstøtte - betingelser for et rederis benyttelse af infrastrukturen i Puerto de Las Nieves - eksklusiv benyttelse af infrastruktur, som er finansieret med offentlige midler, uden for en koncessionskontrakt - delvis fritagelse for havneafgifter - klage fra en konkurrent - afgørelse, hvorved det efter afslutningen af den indledende undersøgelsesprocedure fastslås, at der ikke foreligger statsstøtte - alvorlige vanskeligheder ved undersøgelsen af de pågældende foranstaltninger - ændring af den omhandlede situation under den administrative procedure - begrebet fordel, som tildeles ved hjælp af statsmidler - fejl ved vurderingen af de faktiske omstændigheder og retlige fejl - en national rets afgørelse om at udsætte virkningerne af et udbud - krav om en omhyggelig og upartisk undersøgelse af klagen))

(2018/C 152/32)

Processprog: spansk

Parter

Sagsøger: Naviera Armas, SA (Las Palmas de Gran Canaria, Spanien) (ved advokaterne J. L. Buendía Sierra og Á. Givaja Sanz)

Sagsøgt: Europa-Kommissionen (ved A. Bouchagiar, G. Luengo og S. Noë, som befuldmægtigede)

Intervenient til støtte for sagsøgte: Fred Olsen, SA (Santa Cruz de Tenerife, Spanien), (ved advokat F. Marín Riaño)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens afgørelse C(2015) 8655 final af 8. december 2015 om statsstøtte SA.36628 (2015/NN) (ex 2013/CP) — Spanien — Fred Olsen.

Konklusion

1) Kommissionens afgørelse C(2015) 8655 final af 8. december 2015 om statsstøtte SA.36628 (2015/NN) (ex 2013/CP) — Spanien — Fred Olsen annulleres, for så vidt som det heri efter afslutningen af den indledende undersøgelsesprocedure fastslås, at Fred Olsen, SA’s eksklusive benyttelse af havneinfrastrukturen i Puerto de Las Nieves ikke har indebåret, at dette rederi er blevet tildelt statsstøtte.

2) I øvrigt frifindes Europa-Kommissionen.

3) Naviera Armas, SA, bærer en fjerdedel af sine egne omkostninger, idet Kommissionen betaler den øvrige del af disse omkostninger.

4) Kommissionen og Fred Olsen bærer hver deres egne omkostninger.

(1) EUT C 175 af 17.5.2016.
DA Den Europæiske Unions Tidende C 152/30

Rettens dom af 14. marts 2018 — Crocs mod EUIPO — Gifi Diffusion (Fodtøj)

(Sag T-651/16) (1)

((EF-design - ugyldighedssag - registreret EF-design, der gengiver et fodtøj - ældre EF-design - ugyldighedsgrunde - ingen nyhed - offentliggørelse inden prioritetsdagen - prøvelse ex officio af de faktiske omstændigheder - supplerende beviser fremlagt for appelkammeret - artikel 5, 7 og artikel 63, stk. 2, i forordning (EF) nr. 6/2002))

(2018/C 152/36)

Processprog: engelsk

Parter

Sagsøger: Crocs, Inc. (Niwot, Colorado, De Forenede Stater) (ved solicitors H. Seymour, L. Cassidy, J. Guise og D. Knight, samt advokaterne N. Hadjadj Cazier, M. Berger og H. Haouideg)

Sagsøgt: Den Europæiske Unions Kontor for Intellektuel Ejendomsret (ved J. Ivanauskas, som befuldmægtiget)

Den anden part i sagen for appelkammeret ved EUIPO og intervenient ved Retten: Gifi Diffusion (Villeneuve-sur-Lot, Frankrig) (ved advokat C. de Chassey)

Sagens genstand

Søgsmål anlagt til prøvelse af afgørelse truffet den 6. juni 2016 af Tredje Appelkammer ved EUIPO (sag R 853/2014-3) vedrørende en ugyldighedssag mellem Gifi Diffusion og Crocs.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Crocs, Inc. bærer sine egne omkostninger og betaler de af EUIPO og Gifi Diffusion afholdte omkostninger i forbindelse med sagens behandling for Retten.

(1) EUT C 410 af 7.11.2016.
Sag T-701/16 P: Rettens dom af 17. maj 2018 — Kommissionen mod AV (Appel — personalesag — midlertidigt ansatte — ansættelse — lægeundersøgelse — ufuldstændige oplysninger i forbindelse med lægeundersøgelsen — anvendelse af det lægelige forbehold med tilbagevirkende kraft — ingen tildeling af invaliditetsydelse — fuldbyrdelse af en dom afsagt af Retten for EU-Personalesager, hvorved den oprindelige afgørelse blev annulleret)

Rettens dom af 17. maj 2018 — Kommissionen mod AV

(Sag T-701/16 P) ( 1 )

»(Appel — personalesag — midlertidigt ansatte — ansættelse — lægeundersøgelse — ufuldstændige oplysninger i forbindelse med lægeundersøgelsen — anvendelse af det lægelige forbehold med tilbagevirkende kraft — ingen tildeling af invaliditetsydelse — fuldbyrdelse af en dom afsagt af Retten for EU-Personalesager, hvorved den oprindelige afgørelse blev annulleret)«

Parter

Appellant: Europa-Kommissionen (først ved C. Berardis Kayser, C. Ehrbar og T. Bohr, derefter ved C. Ehrbar og T. Bohr, som befuldmægtigede)

Den anden part i appelsagen: AV (ved advokaterne J.-N. Louis og N. de Montigny)

Sagens genstand

Appel af dom afsagt af Retten for EU-Personalesager (Anden Afdeling) den 21. juli 2016, AV mod Kommissionen (F-91/15, EU:F:2016:170), med påstand om ophævelse af denne dom.

Konklusion

1) Dommen afsagt af Retten for EU-Personalesager (Anden Afdeling) den 21. juli 2016, AV mod Kommissionen (F-91/15), ophæves.

2) Sagen hjemvises til en anden af Rettens afdelinger end den, som har truffet afgørelse om nærværende appel.

3) Afgørelsen om sagens omkostninger udsættes.

( 1 ) – EUT C 14 af 16.1.2017.
Sag T-241/16: Rettens dom af 4. maj 2018 — El Corte Inglés mod EUIPO — WE Brand (EW) [EU-varemærker — indsigelsessag — ansøgning om EU-figurmærket EW — det ældre EU-ordmærke WE — relativ registreringshindring — ingen risiko for forveksling — artikel 8, stk. 1, litra b), i forordning (EF) nr. 207/2009 [nu artikel 8, stk. 1, litra b), i forordning (EU) 2017/1001]]

Rettens dom af 4. maj 2018 — El Corte Inglés mod EUIPO — WE Brand (EW)

(Sag T-241/16) ( 1 )

»[EU-varemærker — indsigelsessag — ansøgning om EU-figurmærket EW — det ældre EU-ordmærke WE — relativ registreringshindring — ingen risiko for forveksling — artikel 8, stk. 1, litra b), i forordning (EF) nr. 207/2009 [nu artikel 8, stk. 1, litra b), i forordning (EU) 2017/1001]]«

Parter

Sagsøger: El Corte Inglés, SA (Madrid, Spanien) (ved advokat J.L. Rivas Zurdo)

Sagsøgt: Den Europæiske Unions Kontor for Intellektuel Ejendomsret (EUIPO) (ved D. Botis og J. Ivanauskas, som befuldmægtigede)

Den anden part i sagen for appelkammeret ved EUIPO og intervenient ved Retten: WE Brand Sàrl (Luxembourg, Luxembourg) (ved advokaterne R. van Oerle og L. Bekke)

Sagens genstand

Søgsmål anlagt til prøvelse af afgørelse truffet den 11. februar af Andet Appelkammer ved EUIPO (sag R 426/2015) vedrørende en indsigelsessag mellem WE Brand og El Corte Inglés.

Konklusion

1) Afgørelse truffet den 11. februar af Andet Appelkammer ved Den Europæiske Unions Kontor for Intellektuel Ejendomsret (EUIPO) (sag R 426/2015) annulleres.

2) EUIPO og WE Brand Sàrl bærer deres omkostninger og betaler de af El Corte Inglés, SA afholdte omkostninger.

( 1 ) – EUT C 251 af 11.7.2016.
Sag T-662/16: Rettens dom af 3. maj 2018 — Gall Pharma mod EUIPO — Pfizer (Styriagra) (EU-varemærker — indsigelsessag — ansøgning om EU-ordmærket Styriagra — det ældre EU-ordmærke VIAGRA — utilbørlig udnyttelse af det ældre varemærkes særpræg eller renommé — artikel 8, stk. 5, i forordning (EF) nr. 207/2009 (nu artikel 8, stk. 5, i forordning (EU) 2017/1001))

Rettens dom af 3. maj 2018 — Gall Pharma mod EUIPO — Pfizer (Styriagra)

(Sag T-662/16) ( 1 )

»(EU-varemærker — indsigelsessag — ansøgning om EU-ordmærket Styriagra — det ældre EU-ordmærke VIAGRA — utilbørlig udnyttelse af det ældre varemærkes særpræg eller renommé — artikel 8, stk. 5, i forordning (EF) nr. 207/2009 (nu artikel 8, stk. 5, i forordning (EU) 2017/1001))«

Parter

Sagsøger: Gall Pharma GmbH (Judenburg, Østrig) (først ved advokaterne D. Reichelt og L. Figura, derefter ved advokat T. Schafft)

Sagsøgt: Den Europæiske Unions Kontor for Intellektuel Ejendomsret (EUIPO) (ved D. Gája og D. Walicka, som befuldmægtigede)

Den anden part i sagen for appelkammeret ved EUIPO og intervenient ved Retten: Pfizer Inc. (New York, New York, De Forenede Stater) (ved advokaterne V. von Bomhard og J. Fuhrmann)

Sagens genstand

Søgsmål anlagt til prøvelse af afgørelse truffet den 13. juni 2016 af Femte Appelkammer ved EUIPO (sag R 724/2015-5) vedrørende en indsigelsessag mellem Pfizer og Gall Pharma.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Gall Pharma GmbH betaler sagsomkostningerne.

( 1 ) – EUT C 441 af 28.11.2016.
Sag T-48/16: Rettens dom af 3. maj 2018 — Sigma Orionis mod Kommissionen (Voldgiftsbestemmelse — Det syvende rammeprogram for forskning, teknologisk udvikling og demonstration (2007-2013) og »Horisont 2020« — rammeprogrammet for forskning og innovation — suspension af betalingerne og opsigelse af tilskudsaftalerne efter en finansiel revision — påstand om betaling af de af Kommissionen skyldige beløb inden for rammerne af gennemførelsen af tilskudsaftalerne — ansvar uden for kontraktforhold)

Rettens dom af 3. maj 2018 — Sigma Orionis mod Kommissionen

(Sag T-48/16) ( 1 )

»(Voldgiftsbestemmelse — Det syvende rammeprogram for forskning, teknologisk udvikling og demonstration (2007-2013) og »Horisont 2020« — rammeprogrammet for forskning og innovation — suspension af betalingerne og opsigelse af tilskudsaftalerne efter en finansiel revision — påstand om betaling af de af Kommissionen skyldige beløb inden for rammerne af gennemførelsen af tilskudsaftalerne — ansvar uden for kontraktforhold)«

Parter

Sagsøger: Sigma Orionis SA (Valbonne, Frankrig) (ved advokaterne S. Orlandi og T. Martin)

Sagsøgt: Europa-Kommissionen (ved F. Dintilhac og M. Siekierzyńska, som befuldmægtigede)

Sagens genstand

Dels en påstand støttet på artikel 272 TEUF om, at Kommissionen tilpligtes at betale sagsøgeren de skyldige beløb i henhold til aftaler indgået under det syvende rammeprogram for forskning, teknologisk udvikling og demonstration (2007-2013) og under »Horisont 2020«–rammeprogrammet for forskning og innovation, dels en påstand støttet på artikel 268 TEUF om erstatning for den skade, som sagsøgeren angiveligt har lidt som følge af Kommissionens tilsidesættelse af sine forpligtelser.

Konklusion

1) Europa-Kommissionen frifindes.

2) Sigma Orionis SA betaler sagsomkostningerne, herunder omkostningerne i forbindelse med sagen om de foreløbige forholdsregler.

( 1 ) – EUT C 98 af 14.3.2016.
Sag T-47/16: Rettens dom af 3. maj 2018 — Sigma Orionis mod REA (Voldgiftsbestemmelse — »Horisont 2020« — rammeprogrammet for forskning og innovation — indstilling af betalingerne inden for en tilskudsaftale efter en finansiel revision — påstand om betaling af de af REA skyldige beløb inden for rammerne af gennemførelsen af en tilskudsaftale)

Rettens dom af 3. maj 2018 — Sigma Orionis mod REA

(Sag T-47/16) ( 1 )

»(Voldgiftsbestemmelse — »Horisont 2020« — rammeprogrammet for forskning og innovation — indstilling af betalingerne inden for en tilskudsaftale efter en finansiel revision — påstand om betaling af de af REA skyldige beløb inden for rammerne af gennemførelsen af en tilskudsaftale)«

Parter

Sagsøger: Sigma Orionis SA (Valbonne, Frankrig) (ved advokaterne S. Orlandi og T. Martin)

Sagsøgt: Forvaltningsorganet for Forskning (REA) (ved S. Payan-Lagrou og V. Canetti, som befuldmægtigede, bistået af advokaterne D. Waelbroeck og A. Duron)

Sagens genstand

Søgsmål i henhold til artikel 272 TEUF med påstand om, at REA tilpligtes at betale sagsøgeren de skyldige beløb i henhold til en tilskudsaftale indgået inden for »Horisont 2020«–rammeprogrammet for forskning og innovation.

Konklusion

1) Forvaltningsorganet for Forskning (REA) frifindes.

2) Sigma Orionis SA betaler sagsomkostningerne, herunder omkostningerne i forbindelse med sagen om de foreløbige forholdsregler.

( 1 ) – EUT C 98 af 14.3.2016.
Sag T-747/16: Rettens dom af 23. april 2018 — Vincenti mod EUIPO (Personalesag — tjenestemænd — social sikring — invaliditetsudvalgets udtalelse — ansættelsesmyndighedens skøn — vedtægtens artikel 53 og 78 — urigtigt skøn — begrundelsespligt)

Rettens dom af 23. april 2018 — Vincenti mod EUIPO

(Sag T-747/16) ( 1 )

»(Personalesag — tjenestemænd — social sikring — invaliditetsudvalgets udtalelse — ansættelsesmyndighedens skøn — vedtægtens artikel 53 og 78 — urigtigt skøn — begrundelsespligt)«

Parter

Sagsøger: Guillaume Vincenti (Alicante, Spanien) (ved advokat H. Tettenborn)

Sagsøgt: Den Europæiske Unions Kontor for Intellektuel Ejendomsret (ved A. Lukošiūtė, som befuldmægtiget)

Sagens genstand

Søgsmål anlagt i henhold til artikel 270 TEUF med påstand om annullation af EUIPO’s afgørelse af 18. december 2015, hvorved EUIPO afslog at anerkende sagsøgerens fuldstændige og varige uarbejdsdygtighed, og at fastslå, at sagsøgeren skulle pensioneres.

Konklusion

1) Den Europæiske Unions Kontor for Intellektuel Ejendomsret frifindes.

2) Guillaume Vincenti betaler sagsomkostningerne.

( 1 ) – EUT C 14 af 16.1.2017.